CELEX: 62011CO0540
Language: sk
Date: 2012-09-19 00:00:00
Title: Uznesenie Súdneho dvora (šiesta komora) z 19. septembra 2012.#Daniel Levy a Carine Sebbag proti État belge - SPF Finances.#Návrh na začatie prejudiciálneho konania – Tribunal de première instance de Bruxelles – Výklad článku 10, článku 57 ods. 2 a článku 293 Zmluvy o ES – Prípustnosť vnútroštátnej právnej úpravy, ktorá umožňuje dvojité zdanenie napriek existencii dvojstrannej dohody o zamedzení dvojitého zdanenia – Vnútroštátna legislatívna zmena nasledujúca po dohode – Spochybnenie nadobudnutého práva – Prekážka voľného pohybu kapitálu.#Voľný pohyb kapitálu – Priame dane – Zdanenie dividend – Dvojstranná zmluva o zamedzení dvojitého zdanenia – Neskoršia zmena vnútroštátnej právnej úpravy uskutočnená jedným zo zmluvných štátov, ktorá má za následok opätovné zavedenie dvojitého zdanenia – Povinnosti členských štátov podľa článkov 10 ES a 293 ES.#Vec C-540/11.

Uznesenie Súdneho dvora (šiesta komora) z 19. septembra 2012 – Levy a Sebbag
      (vec C-540/11)
      „Voľný pohyb kapitálu – Priame dane – Zdanenie dividend – Dvojstranná zmluva o zamedzení dvojitého zdanenia – Neskoršia zmena vnútroštátnej právnej úpravy uskutočnená jedným zo zmluvných štátov, ktorá má za následok opätovné zavedenie
         dvojitého zdanenia – Povinnosti členských štátov podľa článkov 10 ES a 293 ES“
      
      1.                     Prejudiciálne otázky – Odpoveď, ktorú možno jednoznačne vyvodiť z judikatúry – Prejudiciálna otázka rovnaká s už prejednávanou
            otázkou – Uplatnenie článku 104 ods. 3 rokovacieho poriadku (Rokovací poriadok Súdneho dvora, článok 104 ods. 3) (pozri bod
            13)
      2.                     Voľný pohyb kapitálu a sloboda platieb – Obmedzenia – Daňová právna úprava – Zdanenie dividend – Dvojstranná zmluva o zamedzení
            dvojitého zdanenia – Neskoršia zmena vnútroštátnej právnej úpravy uskutočnená jedným zo zmluvných štátov, ktorá opätovne zavádza
            dvojité zdanenie – Prípustnosť – Opatrenia zamedzujúce dvojité zdanenie spadajúce do právomoci členských štátov (články 10 ES,
            56 ES a 293 ES) (pozri body 17 – 19, 21, 22, 26 – 29 a výrok)
      Predmet
      
         
               Návrh na začatie prejudiciálneho konania – Tribunal de première instance de Bruxelles – Výklad článku 10, článku 57 ods. 2
                  a článku 293 Zmluvy o ES – Prípustnosť vnútroštátnej právnej úpravy, ktorá umožňuje dvojité zdanenie napriek existencii dvojstrannej
                  dohody o zamedzení dvojitého zdanenia – Vnútroštátna legislatívna zmena nasledujúca po dohode – Spochybnenie nadobudnutého
                  práva – Prekážka voľného pohybu kapitálu
               
            Výrok
      V prípade, že právo Spoločenstva, akým bolo právo uplatniteľné v čase skutkových okolností vo veci samej, nestanovuje všeobecné
         kritéria upravujúce rozdelenie právomocí medzi členskými štátmi, pokiaľ ide o zamedzenie dvojitého zdanenia v rámci Európskeho
         spoločenstva, článok 56 ES v spojení s článkami 10 ES a 293 ES sa má vykladať v tom zmysle, že nebráni takej situácii, v ktorej
         členský štát, ktorý sa v rámci dvojstrannej zmluvy o zamedzení dvojitého zdanenia zaviazal zaviesť taký mechanizmus zamedzenia
         tohto zdanenia dividend, neskôr zruší tento mechanizmus legislatívnou zmenou, ktorá má za následok opätovné zavedenie dvojitého
         zdanenia.